 பவாநந்தர் உரை இஃது ஆய்தம் தனித்தும் மெய்த்தன்மையதாகவும் விளங்குமென்பது உணர்த்துகின்றது.   பதவுரை ஆய்தம் = ஆய்தவெழுத்தானது,  தனித்து = தனிமையாயும்,  மெய் தன்மை ஆய் = மெய்யெழுத்தின் தன்மையுடையதாயும்,  தயங்கும் = (உயிர்க்கும் மெய்க்கும் இடையே) விளங்கும்.  பொழிப்புரை ஆய்தவெழுத்தானது தனித்தும் மெய்யெழுத்தின் தன்மையுடையதாயும் உயிர்க்கும் மெய்க்கும் இடையே விளங்கும். 24. அஃகேனந் தனிநிலை முப்புள்ளி யாய்தம். (௨௪) அஃகேனம் தனிநிலை முப்புள்ளி ஆய்தம்.  பவாநந்தர் உரை இஃது ஆய்தவெழுத்தின் பரியாயப் பெயர்களுணர்த்துகின்றது. 